ויסנטה גונזאלס

ויסנטה גונזאלס הבן (באנגלית: .Vicente Gonzalez Jr; נולד ב-4 בספטמבר 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-34 של מדינת טקסס, מאז 2017. בשנים 2017–2023 ייצג את מחוז הקונגרס ה-15. גונזאלס, חבר המפלגה הדמוקרטית, מייצג מחוז קונגרס הכולל חלק צר מהדרום העמוק בטקסס המשתרע מפרווריה החיצוניים של סן אנטוניו עד לעמק ריו גרנדה. גונזאלס נולד בקורפוס כריסטי שבטקסס, בראשית ספטמבר 1967. הוא גדל במשפחה ממעמד הפועלים, ופעמים תכופות עבד בעבודות מזדמנות שהצריכו כישורי יזמות. בחלק מילדותו למד גונזאלס בבית הספר הרומי-קתולי בקורפוס כריסטי בחלק מילדותו. בכיתה י"א נשר מלימודיו התיכוניים. הוא שב לספסל הלימודים באמצעות מיזם "פיתוח לימודי כללי" (General Educational Development) ונרשם למכללת גל מאר, שם קיבל תואר עמית בבנקאות ובמימון. ב-1992 השלים גונזאלס באוניברסיטה האווירונאוטית אמברי–רידל תואר ראשון במדעי החברה. בשנת 1996 סיים לימודי משפטים באוניברסיטה הוולסיאנית בטקסס, בית הספר למשפטים של אוניברסיטת טקסס A&M דהיום. גונזאלס הקים את משרד עורכי הדין "V. Gonzalez & Associates" בשנת 1997. הוא גייס עשרות מיליוני דולרים עבור תובעים פליליים בפריסה מדינתית. הוא חבר בלשכות עורכי הדין בטקסס ובמדינת ניו יורק. כמו כן, הוא בעל הזכות לטעון בפני בית המשפט העליון של ארצות הברית. כמצטרף חדש לפוליטיקה הכריז גונזאלס על מועמדותו בבחירות 2016 לייצוג מחוז הקונגרס ה-15 של טקסס בבית הנבחרים של ארצות הברית. זאת לאחר שרובן הינוהוסה, נציג המחוז המכהן, הודיע על פרישתו מהחיים הפוליטיים. הוא זכה במועמדות המפלגה הדמוקרטית וגבר על סאני פאלסיוס בסיבוב השני של הבחירות המקדימות. ביום הבחירות הכלליות שהתקיים בנובמבר ניצח את טים וסטלי, מועמד המפלגה הרפובליקנית, כשגרף 57.3% מקולות הבוחרים (לעומת 37.7% שגרף וסטלי). גונזאלס הושבע לתפקידו ב-3 בינואר 2017, עם התכנסות הקונגרס ה-115 של ארצות הברית. הוא האדם השביעי בלבד המייצג את מחוז הקונגרס ה-25 מאז הקמתו בשנת 1903. את המחוז ייצגו בין היתר ג'ון גארנר – לימים סגן נשיא ארצות הברית – ולויד בנטסן, שכיהן כמזכיר האוצר של ארצות הברית. בינואר 2019 נועד גונזאלס לצד עמיתיו בשדולת פותרי הבעיות הדו-מפגלתית בבית הנבחרים עם נשיא ארצות הברית דונלד טראמפ במטרה להביא לידי גמר את השבתת הממשל בארצות הברית. בינואר 2020 עוטר ב"מסדר הקצאל", העיטור האזרחי הגבוה ביותר בגואטמלה. בבחירות 2022 התמדוד גונזאלס במחוז הקונגרס ה-34, זאת עקב איחוד מחוזות מכוח מפקד האוכלוסין של ארצות הברית ב-2020, נגד נציגת המחוז המכהנת מיירה פלורס. במחוז ה-15 אותו ייצג בעבר נבחרה יריבתו מבחירות 2020, מוניקה דה לה קרוז. ב-2022 על פלורס בבחירות הכלליות 52.7% מהקולות. לצד הנרי קואיאר, הוא אחד משני הטקסנים החברים "קואליציית הכלבים הכחולים", השדולה השמרנית בסיעה הדמוקרטית. מדיה וקבצים בנושא ויסנטה גונזאלס בוויקישיתוף אתר האינטרנט הרשמי של ויסנטה גונזאלס בבית הנבחרים האמריקאי (באנגלית) ויסנטה גונזאלס, ברשת החברתית פייסבוק ויסנטה גונזאלס, ברשת החברתית אקס (טוויטר) ויסנטה גונזאלס, ברשת החברתית אינסטגרם ויסנטה גונזאלס, סרטונים בערוץ היוטיוב האתר האישי של גונזאלס (באנגלית) ויסנטה גונזאלס, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) מייק ליליס, Rep. Hinojosa announces retirement, באתר The Hill‏, 13 בנובמבר 2015 (באנגלית) Democratic Party Runoff: Vicente Gonzalez crushes Sonny Palacios in congressional race, באתר Valley Central‏, 25 במאי 2016 (באנגלית) טום בנינג, Why this Texas Democrat met with Trump amid shutdown fight over border wall, באתר Dallas Morning News‏, 16 בינואר 2019 (באנגלית) סוזן גמבואה, Democratic Rep. Vicente Gonzalez wins in Texas’ 34th Congressional District, defeating Republican Rep. Mayra Flores, באתר NBC News‏, 9 בנובמבר 2022 (באנגלית)